./data/phi0914/phi00132/phi0914.phi00132.perseus-lat1.xml
Titus Livius (Livy)
inde postero die —       ingens iter agmini, sed metus urgebat — in montes Lyncon perrexit   ipsi Epiri sunt, interiecti       Macedoniae Thessaliaeque; latus, quod vergit in Thessaliam, oriens spectat,       septentrio a  Macedonia obicitur  vestiti frequentibus silvis sunt; iuga summa campos       patentes aquasque perennis habent   ibi       stativis rex per aliquot dies habitis fluctuatus animo est, utrum protinus in       regnum se reciperet, an praeverti in Thessaliam posset   inclinavit sententia, ut in Thessaliam agmen demitteret,       Triccamque proximis limitibus petit;  inde       obvias urbes raptim peragravit  homines, qui sequi possent, sedibus excibat;       oppida incendebat  rerum suarum, quas possent, ferendarum secum dominis ius       fiebat, cetera militis praeda erat   nec, quod       ab hoste crudelius pati possent, reliqui quicquam fuit, quam quae ab sociis       patiebantur   haec etiam facienti Philippo       acerba erant, sed e terra mox futura hostium corpora saltem eripere sociorum       volebat   ita evastata oppida sunt Phacium,       Iresiae, Euhydrium, Eretria, Palaepharsalus   Pheras cum peteret, exclusus, quia res egebat mora, si expugnare vellet,       nec tempus erat, omisso incepto in Macedoniam transcendit;  nam etiam Aetolos adpropinquare fama erat  qui audito       proelio, quod circa amnem Aoum factum erat, proximis prius evastatis circa       Sperchias et Macran quam vocant Comen, transgressi inde in Thessaliam Cymenes et       Angeias primo impetu potiti sunt   a       Metropoli, dum vastant agros, concursu oppidanorum ad tuenda moenia facto       repulsi sunt  Callithera inde adgressi similem impetum oppidanorum pertinacius       sustinuerunt;  compulsisque intra moenia qui       eruperant, contenti ea victoria, quia spes nulla admodum expugnandi erat,       abscesserunt  Teuma inde et Celathara vicos expugnant diripiuntque;  Acharras per deditionem receperunt   Xyniae simili metu a cultoribus       desertae sunt  hoc sedibus suis extorre agmen in praesidium incidit, quod ad       Thaumacum, quo tutior frumentatio esset, ducebatur; incondita inermisque       multitudo, mixta et imbelli turba, ab armatis caesa est   Xyniae desertae diripiuntur  Cyphaera inde Aetoli capiunt, opportune       Dolopiae imminens castellum   haec raptim       intra paucos dies ab Aetolis gesta  nec Amynander atque Athamanes post famam       prosperae pugnae Romanorum quieverunt   ceterum Amynander, quia suo militi parum       fidebat, petito a consule modico praesidio cum Gomphos peteret, oppidum protinus       nomine Phaecam situm inter Gomphos faucesque angustas, quae ab Athamania       Thessaliam dirimunt, vi cepit   inde Gomphos       adortus est, et post aliquot dies summa vi tuentes       urbem, cum iam scalas ad moenia erexisset, eo demum metu perpulit ad deditionem             haec traditio Gomphorum ingentem terrorem       Thessalis intulit  dedidere deinceps sese qui Argenta quique Pherinium et       Timarum et Ligynas et Strymonem et Lampsum habent aliaque castella iuxta       ignobilia